वैसे तो मनुष्य इतना निबल है कि भक्तिमार्ग पर पैर रखने के लिए, भक्तिमार्ग पर अग्रसर होने के लिए उसे “प्रभु कृपा” की नितान्त जरूरत होती है । अपने बल और विवेक पर निर्भर हो भक्तिमार्ग में अग्रसर होना मनुष्य के लिए संभव नहीं क्योंकि ऐसा करने पर हम माया द्वारा निश्चित ही ठग लिए जाते हैं । बिना प्रभुकृपा के भक्तिमार्ग पर पैर रखना भी संभव नहीं क्योंकि माया का प्रचंड वेग हमें भक्तिमार्ग से उडाकर अन्यत्र ले जाता है ।